Nedavno su cijelu hrvatsku javnost duboko potresle ispovijesti Splićana koji su kao djeca bili izvrgnuti seksualnom zlostavljanju od strane jedne odrasle osobe. U slučaj se uključila i policija, koja je nakon obavijesnog razgovora optuženog pustila na slobodu, a čini se da zbog zastare zlostavljač neće trpjeti nikakve sankcije, što je dodatno razljutilo građane.

No, čini se da Splićani ovaj slučaj neće olako zaboraviti. Tijekom noći na više lokacija u centru Splita osvanule su ‘tjeralice’ sa slikom i punim imenom osobe (koje smo iz zakonskih razloga morali zamagliti) sljedećeg sadržaja:

“Tražen zbog pedofilije, seksualnog zlostavljanja, silovanja i izazivanja doživotnih trauma desecima splitskih dječaka. Neka mu Bog oprosti, mi nećemo!”

1 od 5

Svi koji su se u to vrijeme zatekli u centru grada, zastajali su i čitali sadržaj ‘tjeralica’, baš kao i par turista s fotografije. Kakve su dojmove o Splitu ponijeli kući, možemo samo nagađati, ali sumnjamo da će im nakon ovog saznanja ostati u lijepom sjećanju.